Mimi Kihle

Mimi Azora Kihle (født 9. juli 1899 i Horten, død 4. juli 1993 i Oslo) var en norsk skuespiller.Mimi Kihle hos filmfront.no Debuterte på Centralteatret i 1923 i Arnold og Bachs Levemanden. I de samme forfatteres Pussy gjestet hun med stor suksess på Apollo-teatret  København i 1931. 

På en turné under Ibsen-jubiléet i 1928 spilte hun Ingrid, Den grønnkledte og Anitra i Peer Gynt. Ved Centralteatret i 1929 spilte hun blant annet Lille Eyolf i Lille Eyolf selv om hun ikke var gutt. Hun var ansatt ved Centralteatret til 1932, deretter ved Carl Johan Teatret til 1940, da hun trakk seg tilbake fra scenen. Hun var også ved filmen. Sammen med Odd Frogg (1901–34) fremførte hun sangen Hvorfor så alene? i filmen Lalla vinner ! (1932). Den var komponert av Dan Folke (1906–54) og Kai Normann Andersen. Sangen ble også utgitt på plate for His Master's Voice

Hun var datter av mineløytnant Karl August Kihle (1873–1953) og Helga Josefine (1876–1959).Mimi Asora Kihle (Abrahamsen) i slektsdatabasen geni.com. Faren var sønn av Abraham Abrahamsen, og ved folketellingen i 1900 oppga familien etternavnet Abrahamsen (og ikke Kihle).Folketellingen 1900 for Stokke.  I 1931 giftet hun seg med Finn Myklegaard (1901–1986)Dødsårene til foreldrene og ektemannen er fra gravferdsetaten i Oslo  som var redaktør og forlagseier.

 Filmografi 
 1938 – Bør Børson Jr. .. Ida Olsen
 1932 – Lalla vinner ! .. Ragnhild
 1932 – Fantegutten .. Ilona
 1927 – Troll-elgen .. Bellina, danser

 Referanser 

 Eksterne lenker 
 Mimi Kihle i Scenewebarkivet 
Mimi Kihle, rolleliste i skuespill av Henrik Ibsen


Kategori:Norske skuespillere
Kategori:Personer fra Horten kommune
Kategori:Fødsler i 1899
Kategori:Dødsfall i 1993